**M Š H r e b e n d o v a 5 , K o š i c e**

PLÁN PROFESIJNÉHO ROZVOJA PEDAGOGICKÝCH ZAMESTNANCOV

Vypracovala: Bc .Marianna Krankusová – riaditeľ školy MŠ Hrebendova 5 , Košice

Riaditeľka školy vydáva tento plán profesijného rozvoja na obdobie 2024 - 2026

**Obsah**

1. Legislatívne východiská

2. Základné pojmy 3. Ciele vzdelávania

3.1 Hlavný cieľ

3.2 Čiastkové ciele

4. Situačná analýza – východiská pri tvorbe plánu profesijného rozvoja Ciele výchovy a vzdelávania v materskej škole

5. Ciele profesijného rozvoja

5.1 Ciele materskej školy v profesijnom rozvoji

5.2 Ciele profesijného rastu učiteľa materskej školy

6. Zodpovednosť za rozvoj

7. Metódy profesijného rozvoja

8. Kompetenčný profil učiteľa materskej školy

9. Hodnotenie pedagogického zamestnanca Zoznam použitých zdrojov

**Prílohy**

Príloha č. 1 Dotazník na identifikáciu vzdelávacích potrieb učiteľa

1. **Legislatívne východiská**

Podľa § 153 zákona č. 311/2001 Z. z. (Zákonníka práce) v znení neskorších predpisov sa zamestnávateľ stará o prehlbovanie kvalifikácie zamestnancov alebo o jej zvyšovanie. Zodpovednosť vedúceho pedagogického zamestnanca – riaditeľa za ďalšie vzdelávanie pedagogických zamestnancov vyplýva aj z § 5 ods. 2 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a je v súlade so zákonom č. 245/2008 Z. z. o výchove a vzdelávaní (školský zákon) a o zmene zákonom č. 209/2019 a doplnení niektorých zákonov. Ďalším legislatívnym východiskom je zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov.

1. **Základné pojmy**

**Profesijný rozvoj je proces:**

a) prehlbovania, zdokonaľovania a rozširovania profesijných kompetencií,

b) získavania profesijných kompetencií na výkon špecializovaných činností alebo na výkon činnosti vedúceho pedagogického zamestnanca alebo výkon činnosti vedúceho odborného zamestnanca,

c) získavania profesijných kompetencií vyššieho kariérového stupňa,

d) overovania profesijných kompetencií na zaradenie do vyššieho kariérového stupňa,

e) získavania vzdelania na splnenie kvalifikačných predpokladov na výkon ďalšej pracovnej činnosti alebo

f) využívania a hodnotenia získaných profesijných kompetencií.

**Profesijný rozvoj sa uskutočňuje:**

• podľa profesijných štandardov a v súlade so súčasným vedeckým poznaním, odbornými a spoločenskými požiadavkami na výkon pracovnej činnosti.

**Profesijný rozvoj sa uskutočňuje prostredníctvom**:

a) vzdelávania,

b) tvorivej činnosti súvisiacej s výkonom pracovnej činnosti, najmä činnosti vedeckej, výskumnej, publikačnej alebo umeleckej,

c) sebavzdelávania a výkonu pracovnej činnosti alebo

d) absolvovania odbornej stáže zameranej na inovovanie profesijných kompetencií.

**Profesijný rozvoj sa riadi:**

• podľa plánu profesijného rozvoja, ktorý vyplýva zo zamerania školy.

**Na základe plánu profesijného rozvoja:**

• vydáva riaditeľ ročný plán vzdelávania pedagogických zamestnancov a odborných zamestnancov (ďalej len „ročný plán vzdelávania“). Ročný plán vzdelávania možno počas jeho platnosti dopĺňať a meniť v súlade s aktuálnymi možnosťami a potrebami školy.

**Profesijný štandard vymedzuje súbor profesijných kompetencií potrebných na zaradenie do:**

a) kategórie a podkategórie pedagogického zamestnanca alebo do kategórie odborného zamestnanca,

b) kariérového stupňa alebo

c) kariérovej pozície. Profesijný štandard začínajúceho pedagogického zamestnanca je záväzný pre štátny vzdelávací program príslušného odboru vzdelávania a pre opis príslušného študijného odboru.

Profesijné štandardy v nadväznosti na stupeň vzdelania pre jednotlivé kategórie, podkategórie, kariérové stupne a kariérové pozície vydáva a zverejňuje na svojom webovom sídle ministerstvo školstva.

1. **Ciele vzdelávania**
   1. **Hlavný cieľ**

a) prehlbovanie, zdokonaľovanie a rozširovanie profesijných kompetencií,

b) získanie profesijných kompetencií na výkon špecializovaných činností alebo na výkon činnosti vedúceho pedagogického zamestnanca alebo výkon činnosti vedúceho odborného zamestnanca,

c) získanie profesijných kompetencií vyššieho kariérového stupňa,

d) overenie profesijných kompetencií na zaradenie do vyššieho kariérového stupňa,

e) získanie vzdelania na splnenie kvalifikačných predpokladov na výkon ďalšej pracovnej činnosti,

f) využívanie a hodnotenie získaných profesijných kompetencií.

* 1. **Čiastkové ciele**

a) **Kvalifikačné vzdelávanie** - získanie vzdelania, ktorým pedagogický zamestnanec a odborný zamestnanec v príslušnom stupni vyžadovaného vzdelania získa kvalifikačný predpoklad na výkon pracovnej činnosti.

b) **Funkčné vzdelávanie** – získanie profesijných kompetencií na výkon funkcie riaditeľa a na výkon činnosti vedúceho pedagogického zamestnanca a vedúceho odborného zamestnanca. c) Špecializačné vzdelávanie – získanie profesijných kompetencií potrebných na výkon špecializovaných činností.

d) **Adaptačné vzdelávanie** – získanie profesijných kompetencií potrebných na výkon pracovnej činnosti v kariérovom stupni samostatný pedagogický zamestnanec a samostatný odborný zamestnanec.

e) **Predatestačné vzdelávanie** - získanie profesijných kompetencií na zaradenie do vyššieho kariérového stupňa.

f) **Inovačné vzdelávanie**

1. prehĺbenie, rozšírenie a inovácia profesijných kompetencií potrebných na výkon pracovnej činnosti v príslušnej kategórii alebo v podkategórii pedagogického zamestnanca alebo v príslušnej kategórii odborného zamestnanca,

2. uplatnenie najnovších poznatkov alebo skúseností z praxe vo výchove a vzdelávaní. g) **Aktualizačné – podľa potrieb školy**

1. udržiavanie alebo obnovovanie profesijných kompetencií potrebných na výkon pracovnej činnosti,

2. získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii,

1. **Situačná analýza – východiská pri tvorbe plánu profesijného rozvoja**

**Ciele výchovy a vzdelávania v materskej škole**

Výchovno–vzdelávací proces prebieha v súlade so štátnym vzdelávacím programom pre predprimárne vzdelávanie v materských školách.

Hlavným cieľom výchovy a vzdelávania v materskej škole sú tvorivo humanistickou výchovou premyslene a systematicky rozvíjať všestranný rozvoj osobnosti dieťaťa s rešpektovaním jeho individuálnych osobitostí, vytvárať atmosféru pohody a podmienky pre zdravé učenie sa všetkých detí na báze vzájomnej úcty a dôvery, vytvoriť školu plnú lásky a pohody, utvárať a rozvíjať kľúčové kompetencie detí ako základ pre bezproblémový vstup dieťaťa do základnej školy, odporovať individualizovaný rozvoj dieťaťa v podmienkach skupinovej spolupráce a kooperácie, spájať deti rôznych rás, národov, pohlaví, náboženských vyznaní, zdravotného stavu, rôznych schopností, potrieb, záujmov v edukačnom prostredí a naučiť dieťa aktívne žiť, zdierať a rozvíjať sociokultúrne uznávané hodnoty.

**Všeobecnými cieľmi výchovy a vzdelávania v materskej škole sú:**

• vytvoriť priestor na individuálnu činnosť podľa prirodzeného záujmu dieťaťa

• pomôcť dieťaťu na ceste k samostatnosti a udržať jeho prirodzenú zvedavosť a túžbu po zdokonaľovaní

• učiť deti niesť zodpovednosť za svoj slobodný výber a svoje činy

• rozvíjať schopnosť koncentrácie pre úspešné pozorovanie a učenie

• podporovať zvedavosť dieťaťa, skúmavosť, tvorivosť a začiatky logického myslenia

• podporovať iniciatívu a vytrvalosť v práci

• vychovávať k slušnosti pri dodržiavaní spoločných pravidiel a hraníc

• vychovávať dieťa nezávisle od autority dospelého a tým získavať pocit, že je jedinečnou a slobodnou bytosťou

• naučiť dieťa vyrovnať sa z vlastnými chybami a stáť po jeho boku, keď bude tieto chyby naprávať

• rozvíjať vzájomnú pomoc a spoluprácu prostredníctvom vytvorenia heterogénnej skupiny

• vybudovať emocionálny vzťah k prírode , ochrane života

• viesť deti k tomu, aby aktívny pohyb a zdravá životospráva boli súčasťou zdravého životného štýlu

• podporovať pohybovú aktivitu a pohybovú zdatnosť detí (športovými aktivitami, olympiádami, pohybovým krúžkom )

• venovať sa rozvíjaniu komunikačných schopností pomocou dramatizácií, situačnými hrami, čítaním rozprávok.

**5 Ciele profesijného rozvoja**

**5.1 Ciele MŠ v profesijnom rozvoji učiteľa:**

Ciele materskej školy sú zamerané na zvyšovanie kvality profesijných kompetencií učiteľa - spôsobilosť plánovať, realizovať, riadiť a hodnotiť výchovno - vzdelávací proces, spôsobilosť vykonávať poradenskú činnosť vo vzťahu k rodičom, orientovať sa v platnej legislatíve a vnútorných smerniciach školy:

1. zvyšovanie kvality autoevalvačného procesu ako autoregulačného mechanizmu vlastnej pedagogickej práce

2. využívanie rôznorodých metód, foriem a primeraných diagnostických nástrojov evalvácie detí pri posudzovaní ich napredovania, pri prevencii ich zlyhávania, podpore ich talentov pri identifikácii špeciálnych výchovno-vzdelávacích potrieb (ďalej len ŠVVP)

3. rozvíjanie kľúčových kompetencií detí s dôrazom na rozvoj kritického myslenia, digitálnej gramotnosti, sociálnych kompetencií, environmentálnych kompetencií (pravidelným uplatňovaním participatívneho vyučovania)

4. uplatňovanie inovatívnych metód vo výchovno-vzdelávacej činnosti (stratégie - projektové vyučovanie, učenie riešením problému, hranie rolí, experimentovanie, pokus, manipulácia s predmetmi, analýza, syntéza, indukcia, dedukcia, overovanie, triedenie, interpretácia zistení, pozorovanie, grafické znázornenie, porovnávanie, diskusia, opis, rozhovor)

5. rešpektovanie aktuálnych výchovno-vzdelávacích potrieb detí, ich vekové a individuálne osobitosti (uspokojovať individuálne potreby dieťaťa–vytvárať priestor na pohodu, pocit šťastia, prežitie pozitívnych emócií, možnosť prejavu emócií, možnosť urobiť chybu a neprísť o pozitívny vzťah, mať šancu chybu napraviť, uspokojovať potrebu slobody, priestoru, hľadania, voľby, sebarealizácie–ciele výchovno vzdelávacieho procesu prispôsobovať úrovni jednotlivých detí

6. získanie a posilňovanie u detí úcty k ľudským právam a základným slobodám, pripraviť dieťa na život v slobodnej spoločnosti v duchu porozumenia, znášanlivosti, tolerancie, rovnosti pohlaví a priateľstva medzi národmi, národnostnými a etnickými skupinami

7. formovanie multikultúrneho povedomia detí, prostredníctvom inkluzívneho učebného prostredia a podnetných učebných aktivít

8. podporovanie počiatočnej čitateľskej gramotnosti detí uplatňovaním špecifických metód, podnetným literárnym prostredím. Napomáhanie aktívnemu počúvaniu a komunikovaniu s porozumením. Pri overovaní porozumenia vypočutého textu, verbálnych informácií a viacsmernej diskusie využívanie metódy tvorivej dramatizácie, grafické, pohybové, hudobné, výtvarné aktívne vyjadrenie sa detí. Cielené podporovanie dodržiavanie vhodných komunikačných konvencií a získavanie elementárnej znalosti knižných konvencií. Napomáhanie rozširovaniu a skvalitňovaniu slovnej zásoby detí v štátnom jazyku i v materinskom jazyku

9. formovanie recyklačných spôsobilostí u detí – triedenie odpadu.

**5.2 Ciele profesijného rastu učiteľa materskej školy:**

1. zvýšiť úroveň kvality autoevalvačného procesu ako autoregulačného mechanizmu vlastnej pedagogickej práce

2. využívať rôznorodé metódy, formy a primerané diagnostické nástroje evalvácie detí pri posudzovaní ich napredovania, pri prevencii ich zlyhávania, podpore ich talentov pri identifikácii ŠVVP

3. rozvíjať kľúčové kompetencie detí s dôrazom na rozvoj kritického myslenia, digitálnej gramotnosti, sociálnych kompetencií, pravidelným uplatňovaním participatívneho vyučovania

4. uplatňovať inovatívne metódy vo výchovno-vzdelávacej činnosti

5. rešpektovať aktuálne výchovno-vzdelávacie potreby detí, ich vekové a individuálne osobitosti

6. získať a posilňovať u detí úctu k ľudským právam a základným slobodám, pripraviť dieťa na život v slobodnej spoločnosti v duchu porozumenia, znášanlivosti, tolerancie, rovnosti pohlaví a priateľstva medzi národmi, národnostnými a etnickými skupinami a cirkvami a náboženskými spoločenstvami

7. formovať multikultúrne povedomie detí, prostredníctvom inkluzívneho učebného prostredia a podnetných učebných aktivít

8. aktualizovať teoretické vedomosti o predčitateľskej gramotnosti detí

9. formovať recyklačné spôsobilosti u detí – triedenie odpadu

10. Zdokonaliť sa v poznaní obsahu štátneho vzdelávacieho programu a metodík predprimárneho vzdelávania

11. Orientovať sa v platnej legislatíve

12. Orientovať sa vo vnútorných smerniciach školy.

**7. Zodpovednosť za rozvoj**

**Riaditeľka MŠ:**

- koordinuje profesijný rast pedagogických zamestnancov,

- vytvára prostredie podporujúce vzdelávanie,

- plánuje a realizuje svoj nepretržitý profesijný rast a sebarozvoj súvisiaci s rozvojom školy.

**Pedagogický zamestnanec:**

-plánuje a realizuje svoj nepretržitý profesijný rast a sebarozvoj súvisiaci s rozvojom školy,

- udržiava a rozvíja svoje profesijné kompetencie,

-pravidelne prehodnocuje individuálne potreby osobného profesijného rozvoja v rámci sebahodnotenia/ externého hodnotenia,

-aktívne hľadá a využíva primerané príležitosti na nepretržitý profesijný rozvoj, ktorý mu prispeje k zlepšeniu pedagogickej práce.

**Nepedagogický zamestnanec:**

-spolupracuje pri realizácii aktivít, podujatí a rôznych akciách súvisiacich s rozvojom školy.

**Zriaďovateľ:**

- vytvára podmienky podporujúce profesijný rast vedúcich a pedagogických zamestnancov,

- podporuje profesijný rozvoj vedúceho zamestnanca a pedagogických zamestnancov, odborných zamestnancov v súlade s potrebami školy, odbornými a spoločenskými požiadavkami na výkon pracovnej činnosti a individuálnymi potrebami pedagogického zamestnanca a odborného zamestnanca.

**Ministerstvo:**

-vytvára podmienky podporujúce profesijný rast vedúcich a pedagogických zamestnancov,

-vydáva a odníma potvrdenie o schválení programu kvalifikačného vzdelávania, potvrdenie o schválení programu funkčného vzdelávania, potvrdenie o schválení programu špecializačného vzdelávania a potvrdenie o schválení programu predatestačného vzdelávania,

-vydáva a odníma oprávnenie na poskytovanie inovačného vzdelávania,

-vydáva a odníma oprávnenie na organizovanie atestácií, vykonáva kontrolnú činnosť v oblasti profesijného rozvoja,

- zverejňuje a aktualizuje na svojom webovom sídle zoznam: schválených programov vzdelávania, organizácií oprávnených na poskytovanie inovačného vzdelávania a rozsah ich oprávnenia, atestačných organizácií a rozsah ich oprávnenia.

**Rodičia, priatelia školy a iní**

- spolupracujú pri realizácii aktivít, podujatí a rôznych akciách súvisiacich s rozvojom školy.

**8. Metódy profesijného rozvoja**

a) metódy vzdelávania pri výkone práce (na pracovisku) – koučovanie, mentoring, rotácia práce (plánované získavanie skúseností), pozorovanie práce učiteľa iným učiteľom fungujúcim v role peer učiteľa (hospitácia), podporné tímy učiteľov ai.;

b) metódy vzdelávania používané pri výkone práce i mimo pracoviska – učenie sa akciou, inštruktáž, metóda otázok a odpovedí, poverenie úlohou, projekty, štúdium odporúčanej literatúry, vzdelávania pomocou počítačov, pomocou videa či interaktívneho videa, multimediálne vzdelávanie ai.;

c) metódy vzdelávania mimo pracoviska – prednáška, prednáška spojená s diskusiou, diskusie, prípadové štúdie, hranie rolí, simulácie, skupinové cvičenia, skupinová dynamika, výcvikové skupiny, výcvik interaktívnych zručností, nácvik asertivity, neurolingvistické programovanie, dištančné vzdelávanie, učenie sa hrou ai.

**9. Kompetenčný profil učiteľa materskej školy**

Učiteľ pre predprimárne vzdelávanie (učiteľ materskej školy):

A. Začínajúci učiteľ materskej školy

B. Samostatný učiteľ materskej školy

C. Učiteľ materskej školy s prvou atestáciou

D. Učiteľ materskej školy s druhou atestáciou

9.**Hodnotenie pedagogického zamestnanca**

a) Predmetom hodnotenia pedagogického zamestnanca sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencií.

b) Riaditeľka materskej školy hodnotí pedagogických zamestnancov jedenkrát ročne.

Začínajúceho pedagogického zamestnanca hodnotí uvádzajúci pedagogický zamestnanec.

Hodnotenie prebieha najneskôr do konca školského roka.

c) Hodnotenie pedagogického zamestnanca je podkladom pre:

• odporúčanie uvádzajúceho zamestnanca na ukončenie adaptačného vzdelávania,

• vypracovanie plánu profesijného rozvoja a ročného plánu vzdelávania,

• odmeňovanie

Zoznam použitých zdrojov: VALENT, M., 2019. Plán profesijného rozvoja podľa novej legislatívy: Príručka pre školy, školské zariadenia. Bratislava: MPC. ISBN 978-80-565-1445-0 Zákon NR SR o pedagogických a odborných zamestnancoch a o zmene a doplnení niektorých zákonov. In: Zbierka zákonov. 2019, č. 138 Pokyn ministra č. 39/2017, ktorým sa vydávajú profesijné štandardy pre jednotlivé kategórie a podkategórie pedagogických zamestnancov a odborných zamestnancov škôl a školských zariadení

**Príloha č. 1**

Meno,titul,dátum:

Dotazník na identifikáciu vzdelávacích potrieb učiteľa

1. Uveďte a zdôvodnite 3 svoje najdôležitejšie profesijné ciele, týkajúce sa vzdelávania a rozvoja na nasledujúce 2 roky:
2. Aké sú moje silné stránky v oblasti práce s deťmi, kolegami, rodičmi, vonkajšími subjektmi?

a) Aké príležitosti mi tieto silné stránky ponúkajú?

b) Čo z toho vyplýva pre moje ďalšie vzdelávanie?

1. Aké sú moje slabiny v oblasti práce s deťmi, kolegami, rodičmi, vonkajšími subjektmi?
2. Aké požiadavky na vzdelávanie na mňa vzťahuje vedenie školy, pre riaditeľa – zriaďovateľ? Do akej miery ich napĺňam?
3. Aké sú moje priority vzdelávania?
4. Čo chcem týmto vzdelávaním dosiahnuť? Aké ciele chcem naplniť?
5. V akom horizonte chcem svoje vzdelávacie ciele dosiahnuť?

8. Akými cestami (spôsobmi, druhmi vzdelávania) môžem svoje vzdelávacie ciele dosiahnuť?